Zapisnik XIV. Učiteljskog vijeća održanog 23. kolovoza 2023. godine

Dnevni red:

1. Verifikacija zapisnika XIII. UV-a

2. Verifikacija ocjena nakon popravnih ispita

3. Pripreme za početak školske godine 2023./2024.

4. Razno – zahtjev za upis učenika

Ad. 1. Verifikacija zapisnika XIII. UV-a

Ravnateljica je pročitala zapisnik s posljednjeg UV-a održanog 6. srpnja 2023. godine. Zapisnik je jednoglasno prihvaćen.

Ad. 2. Verifikacija ocjena nakon popravnih ispita

Kolege razrednici izvijestili su Učiteljsko vijeće o učenicima koji su bili upućeni na popravne ispite i o ishodima istih.

Ad. 3. Pripreme za početak školske godine 2023./2024.

Ravnateljica je Učiteljsko vijeće obavijestila kako će prvi dan škole trajati četiri nastavna sata, a sukladno tomu biti će organizirani i autobusi za učenike. Prvi tjedan autobus za učenike polazit će nakon šestog sata. Prvi tjedan izborna nastava se može održavati, ali zaključno sa šestim satom. Od drugog tjedna autobus za učenike polazi nakon sedmog sata.

Prvi dan nastave potrebno je učenike uputiti u kućni red, pravilnike o ocjenjivanju i planiranju pisanih provjera, pravilnike o rješavanju sukoba. Razrednici trebaju provjeriti koliko je učenika zainteresirano za marendu. Svaki je nastavnik obvezan za svaki razredni odjel u e-dnevnik upisati kako je učenike upoznao s pravilima o vrednovanju. Roditeljske sastanke potrebno je održati do 15. rujna, a na istima razrednici roditelje izviješćuju o informacijama s kojima su dužni upoznati učenik prvi dan nastave na satima razrednog odjela (pravilnici, kućni red, odabrati predstavnika za Vijeće roditelja, izleti). U Teamsu se nalaze svi obrasci koje je potrebno ispuniti za Godišnji plan i program. Rok za navedeno je 15.9.

Ravnateljica je Učiteljskom vijeću obznanila popis novih razrednika i okvirni popis zamjenskih razrednika.

Ad. 4. Razno – zahtjev za upis učenika

Ravnateljica je pročitala zamolbu roditelja za nastavak školovanja učenika s obzirom na to da je napunio 16. godina. Zamolba roditelja jednoglasno je prihvaćena.

Zapisničar: Stella Miloš